abbreviation: LNPGR

pdf_content: Lescha davart la protecziun da la natira e da la patria en il chantun Grischun (lescha chantunala davart la protecziun da la natira e da la patria, LNPGR)    496.000   Lescha davart la protecziun da la natira e da la patria en il  chantun Grischun (lescha chantunala davart la protecziun  da la natira e da la patria, LNPGR)  dals 19-10-2010 (versiun dals 01-01-2013)  Il cussegl grond dal chantun Grischun1),  sa basond sin l'art. 31 al. 1 e sin l'art. 81 al. 3 da la constituziun chantunala2), suenter avair gì invista da la missiva da la regenza dals 11 da matg 20103),  concluda:  1. Disposiziuns generalas  Art.  1 Intent 1 Questa lescha vul: a) mantegnair  la  cuntrada  inclusiv  sia  particularitad  e  sia  diversitad  sco  er   sviluppar ella en moda persistenta; b) mantegnair la biodiversitad; c) mantegnair  e  tgirar  l'ierta  istoric-culturala,  en  spezial  maletgs  da  lieus,   gruppas d'edifizis e singuls edifizis da valur, lur equipament e lur conturns sco  er lieus da chats e chats archeologics;  d) promover  mesiras  a  favur  da  la  natira  e  da  la  cuntrada,  da  la  tgira  da  monuments e da l'archeologia.  2 Questa lescha cumplettescha la legislaziun federala davart la protecziun da la natira  e da la patria (legislaziun federala)4) e regla l'execuziun da quella.  1) PCG 2010/2011, 267 2) DG 110.100 3) pagina 215 4) CS 451  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/451/rm   496.000    Art.  2 Cumpetenza 1 Il  chantun  exequescha  la  legislaziun  federala2) sco  er  la  legislaziun  chantunala  davart la protecziun da la natira e da la patria, uschenavant ch'il dretg chantunal na   declera betg las vischnancas sco cumpetentas per l'execuziun. 2 La regenza designescha il departament cumpetent sco er ils posts spezialisads per  la natira e per la cuntrada, per la tgira da monuments e per l'archeologia. 3 Ils  posts  spezialisads  èn  las  autoritads  executivas  cumpetentas,  sche  ni  la  legislaziun federala ni il dretg chantunal na declera in auter organ sco cumpetent.  Art.  3 Execuziun d'incumbensas publicas 1 En  connex  cun  l'execuziun  da  lur  incumbensas  procuran  il  chantun  e  las  vischnancas che cuntradas ch'èn degnas da vegnir protegidas, ils spazis da viver dals  animals e da las plantas indigenas (biotops), maletgs da lieus, gruppas d'edifizis e  singuls  edifizis  da valur,  lur conturns sco er  lieus da chats  archeologics  vegnian  schanegiads  e  –  sch'igl  è  avant  maun  in  interess  public  predominant  per  lur  mantegniment  –  ch'els  vegnian  mantegnids  uschè  bain  sco  pussaivel.  Questas  mesiras ston tegnair quint dals interess agriculs e forestals ch'èn degns da vegnir   protegids. 2 Els exequeschan questa incumbensa en spezial en connex cun: a) il relasch e l'approvaziun da las planisaziuns directivas e da las planisaziuns   d'utilisaziun; b) la planisaziun, la construcziun, la midada ed il mantegniment d'agens edifizis   e stabiliments; c) la surdada da concessiuns e da permissiuns per edifizis e per stabiliments; d) la concessiun da contribuziuns a planisaziuns, ad edifizis ed a stabiliments.  Art.  4 Inventaris chantunals 1. procedura ed execuziun  1 Il chantun fa e maina – suenter avair avisà las corporaziuns pertutgadas – inventaris  chantunals dals objects ch'èn degns da vegnir  protegids (objects da proteger).  Ils   inventaris vegnan actualisads ed adattads periodicamain a las relaziuns midadas. 2 L'inscripziun d'in object en in inventari chantunal sa basa sin criteris sco raritad,   diversitad,  periclitaziun,  particularitad,  valurs  esteticas,  posiziun,  grondezza,   funcziun ecologica ed impurtanza scientifica. 3 Ils  inventaris  cuntegnan  ina  descripziun  dals  objects,  da  las  finamiras  da  protecziun, dals criteris ch'èn decisivs per lur classificaziun sco er da lur status da   protecziun.  2) CS 451  2    http://db.clex.ch/link/Bund/451/rm    496.000   Art.  5 2. exposiziun publica 1 Il chantun expona inventaris novs sco er actualisaziuns durant 30 dis publicamain  en las vischnancas pertutgadas e tar il chantun e communitgescha l'exposiziun en  l'organ da publicaziun uffizial da la vischnanca ed en il fegl uffizial dal chantun. Las   proprietarias ed ils proprietaris da bains immobigliars pertutgads vegnan avisads. 2 Durant l'exposiziun han las vischnancas sco er las proprietarias ed ils proprietaris   da bains immobigliars pertutgads la pussaivladad da prender posiziun. 3 Ils  resultats  da  la  procedura  d'exposiziun  sco  er  las  actualisaziuns  vegnan  communitgads  en  furma  adequata  a  las  vischnancas  sco  er  a  las  persunas  participadas.  Art.  6 3. effects giuridics 1 Ils inventaris furman la basa en il senn da la legislaziun davart la planisaziun dal  territori ed han exclusivamain effects entaifer l'uffizi. 2 Uschè ditg ch'i n'è betg decidì en l'urden fundamental en moda giuridicamain lianta  d'inscriver in object inventarisà, n'han ils inventaris correspundents nagin effect en la  procedura per la permissiun da construcziun. 3 La protecziun giuridicamain lianta dals objects inventarisads, la consideraziun dals  interess  opposts  e  la  protecziun  giuridica  individuala  da  las  proprietarias  e  dals  proprietaris dals bains immobigliars pertutgads han lieu en il rom da la procedura da   planisaziun.  Art.  7 Instruments executivs 1 Las autoritads cumpetentas dal chantun e da las vischnancas prendan mesiras per   evitar donns sco er per mantegnair, per revalitar e per tgirar objects ch'èn degns da  vegnir protegids, e quai cun: a) instruments dal dretg davart la planisaziun dal territori; b) disposiziuns davart singuls objects; c) cunvegnas cun proprietarias e cun proprietaris dals bains immobigliars sco er   cun cultivaturas e cun cultivaturs; d) pretensiuns  e  cundiziuns  spezialas  en  connex  cun  il  pajament  da   contribuziuns.  Art.  8 Cumissiun per la protecziun da la natira e da la patria 1 La regenza elegia ina cumissiun per la protecziun da la natira e da la patria. 2 Ils  departaments  u  las  vischnancas  pertutgadas  pon  dumandar  la  cumissiun  da  prender posiziun: a) davart  dumondas impurtantas  concernent la protecziun da la natira e da la   patria; b) en  il  rom  da  consultaziuns  tar  leschas  che  concernan  ils  secturs  da  la    protecziun da la natira e da la patria;   3     496.000    c) en connex cun il relasch da disposiziuns executivas tar la legislaziun davart la  protecziun da la natira e da la patria;  d) en connex cun la consultaziun tar plans secturials da la confederaziun cun  fixaziuns ch'èn relevantas per l'ambient;  e) sch'il chantun metta sut protecziun objects ch'èn degns da vegnir protegids; f) en connex cun la decisiun davart contribuziuns che vegnan pajadas a favur da    projects gronds, applitgond questa lescha.  Art.  9 Collavuraziun ed infurmaziun 1 Il chantun e las vischnancas collavuran tar l'execuziun da questa lescha. 2 Els procuran che la populaziun vegnia infurmada davart las finamiras e davart las  mesiras  da la protecziun da la natira e da la patria sco er davart  il cuntegn dals   inventaris e ch'ella haja access liber als inventaris. 3 Il chantun sustegna e cusseglia las vischnancas e persunas privatas.  2. Protecziun da la cuntrada e da la natira  2.1. PROTECZIUN DA LA CUNTRADA  Art.  10 Objects da proteger 1 Objects che suttastattan a  la  protecziun da la cuntrada (objects  da proteger)  èn  cuntradas natiralas e cultivadas da valur ch'èn caracterisadas tras lur bellezza, tras lur  particularitad,  tras  lur  ritgezza  e  tras  lur  diversitad  areguard  las  structuras  ed   areguard ils elements marcants per la cuntrada, tras las particularitads topograficas u  geologicas ubain tras ils elements da la cuntrada d'impurtanza istorica u geologica.  Art.  11 Inventari chantunal 1 Il chantun fa e maina in inventari dals objects d'impurtanza regiunala ch'èn degns  da vegnir protegids. 2 El  resguarda  en  quest  connex  ils  inventaris  ed  ils  plans  secturials  da  la   confederaziun,  ils  plans  directivs  ed  ils  plans  d'utilisaziun  dal  chantun  e  da  las  vischnancas, ils inventaris da las vischnancas sco er ulteriurs documents da basa.  Art.  12 Mesiras da protecziun spezialas 1 Sche mesiras dal dretg da planisaziun na bastan betg, po il cussegl grond metter sut  protecziun  objects  che  suttastattan  a  la  protecziun  da  la  cuntrada  cun  relaschs  spezials.  4       496.000   Art.  13 Prestaziun cumpensatorica 1. cumpensaziun reala  1 Sch'in donn vi d'ina cuntrada protegida na sa lascha betg evitar tras intervenziuns  tecnicas,  considerond tut ils interess, sto vegnir  prestada ina cumpensaziun reala.  Exclus  da  l'obligaziun  da  vegnir  cumpensads  èn  edifizis  e  stabiliments  per  la  defensiun cunter privels sco er l'infrastructura ch'è necessaria per tgirar il territori. 2 L'autezza da la cumpensaziun sa drizza tenor la sensibilitad e tenor la particularitad  da la cuntrada pertutgada sco er tenor l'intensitad da l'intervenziun. 3 Sin dumonda  pon las  chaschunadras  ed ils  chaschunaders  d'ina  intervenziun en  cuntradas  ch'èn  protegidas  dal  chantun  vegnir  deliberadas  da  la  regenza  da  l'obligaziun da prestar cumpensaziuns. Ella resguarda en quest connex en spezial las  prestaziuns ecologicas dal chantun e da las vischnancas e las mesiras da protecziun  ch'èn gia vegnidas prendidas.  Art.  14 2. taxa da cumpensaziun 1 Sche  las  chaschunadras  e  sch'ils  chaschunaders  da  l'intervenziun  n'han  betg  la  pussaivladad da procurar per la cumpensaziun reala u sch'i  n'è  betg raschunaivel   ch'ellas e ch'els procurian per la cumpensaziun reala, vegnan ellas ed els obligads da  l'autoritad cumpetenta da pajar ina taxa da cumpensaziun. 2 L'autoritad ch'è  cumpetenta  per permetter  l'intervenziun  fixescha  l'autezza da la   taxa da cumpensaziun sin proposta dal post spezialisà. Quella sa drizza tenor las  spesas per la cumpensaziun reala. 3 Ils  retgavs che resultan da las taxas da cumpensaziun ston vegnir  reservads dal   tuttafatg per mesiras per revalitar objects da proteger.  2.2. PROTECZIUN DA LA NATIRA  2.2.1. Protecziun dals biotops  Art.  15 Objects da proteger 1 Objects che suttastattan a la protecziun dals biotops (objects da proteger) èn ils  spazis da viver ch'èn degns da vegnir protegids en il senn da la legislaziun federala1).  Art.  16 Inventari chantunal 1 Il  chantun fa  e  maina  –  applitgond  la  legislaziun  federala2) –  in  inventari  dals  biotops ch'èn degns da vegnir protegids e che han ina impurtanza regiunala e locala.  1) CS 451 2) CS 451   5   http://db.clex.ch/link/Bund/451/rm http://db.clex.ch/link/Bund/451/rm   496.000    2 El  resguarda  en  quest  connex  ils  inventaris  ed  ils  plans  secturials  da  la   confederaziun,  ils  plans  directivs  ed  ils  plans  d'utilisaziun  dal  chantun  e  da  las  vischnancas sco er las datas da projects.  Art.  17 Colliaziun e cumpensaziun ecologica 1 Il chantun e las vischnancas prendan mesiras per colliar spazis da viver isolads e  lur communitads da vita. 2 En  territoris  che  vegnan  utilisads  en  moda  intensiva  procuran  els  per  ina  cumpensaziun  ecologica  cun emplantar  e  cun tgirar  saivs  vivas  e  chagliom,  cun  revalitar auas currentas e emplantaziuns da las rivas, cun sdrimas da reschs u cun  autra vegetaziun quasi natirala e tipica per il  lieu.  Ils  interess da las utilisaziuns   agriculas e forestalas sco er turisticas ston vegnir resguardads en quest connex.  Art.  17a * Saivs vivas e chagliom 1 Per allontanar u per pregiuditgar essenzialmain saivs vivas e chagliom dovri ina   permissiun. 2 Edifizis e stabiliments ston observar ina distanza minimala da 5 meters visavi saivs  vivas e chagliom (zona da plimatsch). L'autoritad ch'è cumpetenta da permetter la  construcziun da l'edifizi u dal stabiliment po permetter distanzas pli pitschnas cun il   consentiment dal post spezialisà.  Art.  18 Prestaziun cumpensatorica 1. cumpensaziun reala  1 Per intervenziuns ch'èn suttamessas a l'obligaziun da cumpensaziun sto da princip  vegnir prestada ina cumpensaziun reala. 2 L'autezza da la cumpensaziun sa drizza tenor la sensibilitad e tenor la raritad dal   biotop pertutgà sco er tenor l'intensitad da l'intervenziun.  Art.  19 2. taxa da cumpensaziun 1 Sche  las  chaschunadras  e  sch'ils  chaschunaders  da  l'intervenziun  n'han  betg  la  pussaivladad da procurar per la cumpensaziun reala u sch'i  n'è  betg raschunaivel   ch'ellas e ch'els procurian per la cumpensaziun reala, vegnan ellas ed els obligads da  l'autoritad cumpetenta da pajar ina taxa da cumpensaziun. 2 L'autoritad ch'è  cumpetenta  per permetter  l'intervenziun  fixescha  l'autezza da la   taxa da cumpensaziun sin proposta dal post spezialisà. Quella sa drizza tenor las  spesas per la cumpensaziun reala. 3 Ils  retgavs che resultan da las taxas da cumpensaziun ston vegnir  reservads dal   tuttafatg per mesiras per revalitar objects da proteger.  6       496.000   2.2.2. Protecziun da las spezias  Art.  20 Plantas protegidas dal chantun 1 Per cumplettar la legislaziun federala po la regenza metter sut protecziun ulteriuras  plantas. 2 Igl è scumandà da cleger, da chavar or, da stgarpar or, da manar davent, d'offrir, da  vender, da cumprar, da donnegiar u da destruir nunautorisadamain questas plantas. 3 En  il  rom  da  l'approvaziun  dal  project  u  da  la  procedura  da  permissiun  po  l'autoritad ch'è cumpetenta permetter excepziuns. 4 Il  post spezialisà po permetter  en cas singuls excepziuns da quest scumond per   intents scientifics sco er per intents da scolaziun e per intents medicinals.  Art.  21 Territoris da protecziun da las plantas 1 En enclegientscha cun las vischnancas pertutgadas po la regenza designar territoris  da protecziun da las plantas, nua ch'igl  è scumandà da cleger,  da chavar or e da   stgarpar or plantas selvadias da tuttas u da tschertas spezias. 2 Il  post spezialisà po permetter  en cas singuls excepziuns da quest scumond per   intents scientifics u per intents da scolaziun.  Art.  22 Bulieus 1 La regenza regla la protecziun adequata da bulieus. 2 En spezial po ella limitar la quantitad da bulieus che dastga vegnir clegida ed il   temp da cleger bulieus. Ultra da quai po ella – en enclegientscha cun las vischnancas   pertutgadas – designar territoris da protecziun dals bulieus, nua ch'igl è scumandà da  cleger bulieus.  Art.  23 Animals protegids dal chantun 1 Per cumplettar la legislaziun federala sco er cun resalva da la legislaziun federala e  chantunala  da  chatscha  po  la  regenza  metter  sut  protecziun  ulteriuras  spezias   d'animals periclitadas u degnas da vegnir protegidas. 2 Igl è scumandà: a) da mazzar, da blessar u da pigliar nunautorisadamain tals animals sco er da    destruir u d'allontanar lur ova, lur larvas, lur poppas u lur gnieus; b) da prender cun sai, da trametter, da far amogna, d'exportar, da surlaschar ad   autras persunas, da cumprar e da prender en fermanza nunautorisadamain tals  animals – vivs u morts – inclusiv l'ova, las larvas, las poppas u ils gnieus, u da  sa participar a talas acziuns.  3 En  il  rom  da  l'approvaziun  dal  project  u  da  la  procedura  da  permissiun  po  l'autoritad ch'è cumpetenta permetter excepziuns. 4 Il  post spezialisà po permetter  en cas singuls excepziuns da quest scumond per   intents scientifics u per intents da scolaziun.   7     496.000    3. Protecziun da la patria  3.1. EN GENERAL  Art.  24 Objects da proteger 1 Objects che suttastattan a la protecziun da la patria (objects da proteger) èn: a) maletgs  da  lieus,  gruppas  d'edifizis  e  singuls  edifizis  da  valur  sco  er  lur   equipament  e lur conturns ch'èn degns da vegnir  mantegnids  sco perditgas   impurtantas da l'istorgia e da la cultura architectonica, u che caracteriseschan  en moda considerabla ina cuntrada;  b) bains culturals movibels d'impurtanza speziala per l'istorgia u per la scienza; c) lieus preistorics ed istorics sco er territoris d'impurtanza archeologica.  3.2. TGIRA DA MONUMENTS  Art.  25 Inventari chantunal 1 Il chantun fa e maina in inventari dals edifizis e dals stabiliments degns da vegnir  protegids. 2 En  l'inventari  vegnan  inscrits  objects  da  proteger  tenor  l'artitgel 24 litera a.  La  regenza regla ils detagls.  Art.  26 Protecziun chantunala 1 La regenza po metter objects ch'èn degns da vegnir protegids – suenter avair tadlà  las proprietarias ed ils proprietaris sco er la vischnanca da staziunament – sut la   protecziun chantunala da monuments e prender las mesiras ch'èn necessarias. 2 Sch'il chantun metta sut protecziun in object, sto quai vegnir inditgà en il register  funsil sco restricziun da la proprietad da dretg public.  Art.  27 Mesiras preventivas 1 Per mantegnair il stadi existent u per evitar in donn che smanatscha per in object da  proteger, pon il departament cumpetent u las vischnancas metter sut protecziun quest  object per motivs  da prevenziun ed ordinar las mesiras  ch'èn necessarias per ses  mantegniment. 2 En  quests  cas  sto  vegnir  inizià  immediatamain  la  procedura  per  relaschar  ina   mesira da protecziun definitiva.  8       496.000   Art.  28 Effects da la protecziun 1 Las proprietarias ed ils proprietaris d'in object ch'è vegnì mess sut protecziun èn  obligads – uschenavant ch'igl è raschunaivel – da preservar quel da donns u da la  perdita  sco  er  da  la  destrucziun  e  da  prender  las  mesiras  necessarias  per  ses   mantegniment. 2 Las proprietarias ed ils proprietaris d'edifizis e da stabiliments ch'èn protegids u  che ston vegnir examinads areguard la dignitad da protecziun, ston laschar far il post  spezialisà  cumpetent  u  las  persunas  spezialisadas  che  vegnan  incumbensadas  da  quel, l'inspecziun al lieu e las retschertgas necessarias da l'object.  Art.  29 Intervenziuns en objects protegids dal chantun 1 Intervenziuns en objects ch'il chantun ha mess sut protecziun ston vegnir permessas  dal chantun. 2 Intervenziuns vegnan permessas, sch'ellas: a) correspundan a las finamiras da protecziun ch'èn vegnidas prendidas en mira; b) correspundan ad in interess public predominant; c) correspundan a l'interess da mantegnair l'object da protecziun; u d) èn necessarias pervia da circumstanzas che laschan parair sco nunraschunaivel   d'observar la finamira da protecziun. 3 La procedura sa  drizza tenor  las disposiziuns da la lescha chantunala  davart  la  planisaziun dal territori1) concernent las dumondas per permissiuns supplementaras  che basegnan ina coordinaziun.  3.3. BAINS CULTURALS MOVIBELS  Art.  30 Obligaziuns da las proprietarias e dals proprietaris 1 Bains culturals movibels d'impurtanza speziala per l'istorgia u per la scienza, dals  quals il mantegniment è en l'interess public, ston vegnir preservads da donns, da la   destrucziun u da la perdita.  Art.  31 Dretg d'acquist dal chantun 1 Il  chantun ha il dretg d'acquistar objects per la valur commerziala en il senn da  l'artitgel 30, sch'i capitan ils suandants eveniments: a) sch'ins sto temair che l'object giaja a perder, vegnia donnegià u vegnia destruì; b) sche l'object vegn alienà (vendita, barat, donaziun, ingiant); c) sche l'object vegn exportà dal territori dal chantun. 2 L'alienaziun e l'export dals objects ston vegnir annunziads a temp al departament  cumpetent.  1) DG 801.100   9   https://www.gr-lex.gr.ch/data/801.100/rm   496.000    3 En cas da dispita decida il departament davart  il dretg d'acquist  public e davart   l'autezza dal pretsch d'acquist.  Art.  32 Obligaziuns dal chantun e da las vischnancas 1 Il chantun e las vischnancas èn obligads da conservar en moda professiunala, da  tgirar e – sche pussaivel – da render accessibels al public ils bains culturals movibels  ch'els possedan.  3.4. LIEUS DA CHATS E CHATS ARCHEOLOGICS  Art.  33 Lieus da chats archeologics 1 Lieus da chats archeologics èn lieus, parts d'edifizis,  ruinas, defurmaziuns da la   cuntrada e.u.v. ch'èn visibels en il territori, ch'èn perscrutads u betg perscrutads, nua  ch'igl èn sa mantegnids fastizs impurtants per l'istorgia d'activitads umanas.  Art.  34 Exchavaziuns archeologicas 1 Tut las exchavaziuns archeologicas en il chantun vegnan survegliadas dal chantun. 2 Tgi che fa – senza avair il dretg latiers – exchavaziuns archeologicas, en spezial tgi   che disturba stresas dal chat, sto star bun envers il chantun per ils custs che resultan   per salvar e per examinar en moda scientifica ils objects pertutgads sco er per segirar  il lieu da chat. 3 Ils  resultats  da  las  exchavaziuns  ston  vegnir  evaluads  en  moda  scientifica,   documentads e – sche pussaivel – publitgads.  Art.  35 Obligaziun da tolerar 1 Las proprietarias ed ils proprietaris da bains immobigliars,  nua ch'i  vegnan a la  glisch lieus da chats archeologics,  èn obligads – cunter ina indemnisaziun per il   donn  che  vegn  chaschunà  tras  quai  –  da  tolerar  exchavaziuns  e  retschertgas   architectonicas. 2 Sch'i  vegnan  scuverts  lieus  da  chats  archeologics  en  connex  cun  lavurs  da  construcziun e d'exchavaziun, po il post spezialisà ordinar ina sistida temporara da  questas lavurs ubain pretensiuns e cundiziuns per lur cuntinuaziun. 3 Las exchavaziuns ston vegnir planisadas a temp cun ils patruns da construcziun e  ston progredir svelt.  Art.  36 Proprietad da chats archeologics 1 Chats archeologics da valur scientifica considerabla èn proprietad dal chantun. 2 Tgi  che  scuvra  chats  archeologics,  sto  annunziar  quai  immediatamain  al  post  chantunal  spezialisà.  Las  persunas  che  chattan  tals  objects  han  il  dretg  d'ina  indemnisaziun adequata.  10       496.000   3 Il  post  chantunal  spezialisà  sto  examinar,  inventarisar,  sche  necessari  reparar,  conservar sco er tegnair en salv en moda professiunala ils chats.  4. Disposiziuns finanzialas  Art.  37 Contribuziuns chantunalas 1. mesiras da la protecziun da la cuntrada e da la natira  1 Il chantun po pajar contribuziuns: a) als  custs imputabels  per  mantegnair,  per  augmentar  la valur  ecologica,  per   tgirar e per restabilir cuntradas e biotops ch'èn degns da vegnir protegids; b) als  custs  per  prestaziuns ecologicas  da  l'agricultura,  nun ch'i  vegnan  fatgs   pajaments  directs per quai  sin basa da la  legislaziun  federala  e chantunala  d'agricultura;  c) a l'acquist  da bains immobigliars e da dretgs reals per segirar biotops ch'èn   degns da vegnir protegids;  d) a l'elavuraziun da projects ecologics, da plans da protecziun e da studis; e) ad  autras  mesiras  che  vegnan  sustegnidas  da  la  confederaziun  cun   contribuziuns. 2 L'autezza da las contribuziuns sa drizza tenor la quota da la confederaziun, tenor  l'impurtanza da l'object sco er tenor l'efficacitad da la mesira.  Art.  38 2. parcs 1 Il chantun po pajar contribuziuns als custs per la projectaziun, per l'endrizzament e  per la gestiun da parcs d'impurtanza naziunala sco er per territoris ch'èn vegnids  inscrits sin la glista dals patrimonis mundials da la UNESCO. 2 Contribuziuns vegnan mo concedidas, sche las vischnancas da staziunament dal  parc ed eventualas terzas persunas sco er la confederaziun sa participeschan en moda   adequata vi dals custs. 3 L'autezza da las contribuziuns per il singul parc vegn fixada da la regenza en il rom  da la cunvegna da prestaziun cun l'instituziun ch'è responsabla per quest parc.  Art.  39 3. mesiras da la protecziun da la patria 1 Il chantun po pajar contribuziuns: a) als custs imputabels per mantegnair, per reparar e per tgirar maletgs da lieus,    gruppas  d'edifizis  e  singuls  edifizis  ch'èn  degns  da  vegnir  protegids,  lur  equipament e lur conturns sco er lieus da chats archeologics;  b) a l'acquist d'edifizis e da lieus da chats archeologics d'impurtanza naziunala  ch'èn degns da vegnir protegids tras fundaziuns u tras corporaziuns da dretg  public;   11     496.000    c) a la perscrutaziun ed a la documentaziun da maletgs da lieus, d'edifizis, da   lieus da chats archeologics  sco er da bains culturals movibels  che han ina  valur speziala per l'istorgia u per la scienza;  d) ad  autras  mesiras  che  vegnan  sustegnidas  da  la  confederaziun  cun  contribuziuns.  2 L'autezza  da  las  contribuziuns  importa  tranter  15  e  35  pertschient  dals  custs   imputabels.  Art.  40 4. perscrutaziun, lavur da publicitad 1 Il chantun po pajar contribuziuns: a) a projects da perscrutaziun sin il champ da la protecziun da la natira e da la    patria; b) a la lavur da publicitad. 2 L'autezza  da  las  contribuziuns  importa  maximalmain  35  pertschient  dals  custs   imputabels. 3 Sche quai è en l'interess dal chantun, po el realisar sez talas activitads u las laschar   realisar sin agens custs.  Art.  41 Finanziaziun 1 Il cussegl grond fixescha en il rom dal preventiv ils meds finanzials per mesiras da  la protecziun da la natira e da la patria. 2 Sche las contribuziuns surpassan il credit dal preventiv ch'è vegnì concedì a quint  da  las  finanzas  generalas  dal  chantun,  stattan  a  disposiziun  meds  da  la  lottaria  naziunala per mesiras betg periodicas da la protecziun da la natira e da la patria. 3 I  n'exista  nagin  dretg  da survegnir  contribuziuns  or  dals  meds  finanzials  da la   lottaria naziunala. *  5. Protecziun giuridica  Art.  42 Proceduras da meds legals 1 Las disposiziuns dals posts spezialisads suttastattan al recurs administrativ. 2 Cunter  las  disposiziuns  dals  posts  spezialisads  che  stattan  en  connex  cun  ina  permissiun da construcziun poi vegnir fatg recurs tar la dretgira administrativa.  12       496.000   6. Disposiziuns penalas e restabiliment dal stadi legal  Art.  43 Violaziun dal dretg chantunal 1. surpassaments  1 Tgi che violescha sapientivamain u per negligientscha questa lescha u relaschs u  disposiziuns che sa basan sin quella, vegn chastià cun ina multa fin a 100 000 francs. 2 Sche la delinquenta u sch'il  delinquent agescha per motivs d'engurdientscha,  n'è   l'autoritad penala betg liada a la summa maximala da 100 000 francs. 3 L'emprova e la cumplicitad èn chastiablas.  Art.  44 2. relaziuns da substituziun 1 Relaziuns da substituziun vegnan giuditgadas tenor l'artitgel 29 dal cudesch penal  svizzer. 2 Per multas e per custs stat buna solidaricamain la persuna giuridica, la societad u la  collectivitad da persunas.  Art.  45 Autoritad cumpetenta / procedura 1 La persecuziun ed il giudicament dals delicts numnads en la legislaziun federala èn  chaussa da las autoritads penalas ordinarias. 2 Per  la  persecuziun  e  per  il  giudicament  dals  surpassaments  sco  er  da  las  cuntravenziuns cunter questa lescha che vegnan numnads en la legislaziun federala u  da relaschs che sa basan sin quella, è cumpetent il departament. 3 La procedura sa drizza tenor las disposiziuns davart  la procedura penala davant   autoritads administrativas. 4 Surpassaments  da disposiziuns da questa  lescha u da relaschs che sa  basan sin  quella  pon  vegnir  chastiads  tenor  il  dretg  chantunal  en  la  procedura  da  multas  disciplinaras.  Art.  46 Confiscaziun 1 Plantas, bulieus ed animals che vegnan clegids, offerts u acquistads illegalmain,   vegnan confiscads.  Art.  47 Restabiliment dal stadi legal 1 Tgi  che  donnegia  u  destruescha  in  object  ch'è  protegì  sin  fundament  da  la  legislaziun  federala  u  da  questa  lescha,  po  vegnir  obligà  dal  post  spezialisà   cumpetent – independentamain d'ina procedura penala – da: a) eliminar las mesiras ch'èn vegnidas prendidas illegalmain; b) surpigliar ils custs che resultan tras l'eliminaziun dal donn; c) prestar ina cumpensaziun adequata, sch'il restabiliment n'è betg pussaivel.   13     496.000    2 Sch'igl è avant maun a medem temp ina cuntravenziun cunter disposiziuns da la  legislaziun  davart  la  planisaziun dal  territori,  vegn  applitgada  la  procedura tenor  l'artitgel 94 da la lescha davart la planisaziun dal territori per il chantun Grischun1).  7. Disposiziuns finalas  Art.  48 Aboliziun dal dretg vertent 1 Cun l'entrada en vigur da questa lescha vegnan abolidas: a) la lescha per promover la protecziun da la natira e da la patria en il chantun   Grischun dals 24 d'october 19652); b) la lescha davart la protecziun da las plantas e dals bulieus dals 8 da zercladur    19753).  Art.  49 Midada dal dretg vertent4)  Art.  50 * Aboliziun dal fond per la protecziun da la natira e da la patria 1 Il fond per la protecziun da la natira e da la patria vegn abolì ed ils meds finanzials   ch'èn avant maun vegnan attribuids a la finanziaziun speziala "lottaria naziunala".  Art.  51 Referendum ed entrada en vigur 1 Questa lescha è suttamessa al referendum facultativ5). 2 La regenza fixescha il termin da l'entrada en vigur da questa lescha6).  1) DG 801.100 2) CUL 1966, 92 3) CUL 1975, 813 4) Las midadas dal dretg vertent na vegnan betg inditgadas. 5) Il termin da referendum è scadì ils 26 da schaner 2011. Entaifer quest termin n'èn vegnids    inoltrads nagins referendums. 6) mess en vigur cun CR dals 18 d'avrigl 2011 per il 1. da matg 2011  14    https://www.gr-lex.gr.ch/data/801.100/rm    496.000   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2010 01-05-2011 relasch emprima versiun - 25-09-2012 01-12-2012 Art. 41 al. 3 midada - 25-09-2012 01-12-2012 Art. 50 revisiun totala - 06-11-2012 01-01-2013 Art. 17a integraziun -   15     496.000    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2010 01-05-2011 emprima versiun - Art. 17a 06-11-2012 01-01-2013 integraziun - Art. 41 al. 3 25-09-2012 01-12-2012 midada - Art. 50 25-09-2012 01-12-2012 revisiun totala -  16     	1. Disposiziuns generalas 	Art. 1 Intent 	Art. 2 Cumpetenza 	Art. 3 Execuziun d'incumbensas publicas 	Art. 4 Inventaris chantunals 1. procedura ed execuziun 	Art. 5 2. exposiziun publica 	Art. 6 3. effects giuridics 	Art. 7 Instruments executivs 	Art. 8 Cumissiun per la protecziun da la natira e da la patria 	Art. 9 Collavuraziun ed infurmaziun  	2. Protecziun da la cuntrada e da la natira 	2.1. Protecziun da la cuntrada 	Art. 10 Objects da proteger 	Art. 11 Inventari chantunal 	Art. 12 Mesiras da protecziun spezialas 	Art. 13 Prestaziun cumpensatorica 1. cumpensaziun reala 	Art. 14 2. taxa da cumpensaziun  	2.2. Protecziun da la natira 	2.2.1. Protecziun dals biotops 	Art. 15 Objects da proteger 	Art. 16 Inventari chantunal 	Art. 17 Colliaziun e cumpensaziun ecologica 	Art. 17a * Saivs vivas e chagliom 	Art. 18 Prestaziun cumpensatorica 1. cumpensaziun reala 	Art. 19 2. taxa da cumpensaziun  	2.2.2. Protecziun da las spezias 	Art. 20 Plantas protegidas dal chantun 	Art. 21 Territoris da protecziun da las plantas 	Art. 22 Bulieus 	Art. 23 Animals protegids dal chantun    	3. Protecziun da la patria 	3.1. En general 	Art. 24 Objects da proteger  	3.2. Tgira da monuments 	Art. 25 Inventari chantunal 	Art. 26 Protecziun chantunala 	Art. 27 Mesiras preventivas 	Art. 28 Effects da la protecziun 	Art. 29 Intervenziuns en objects protegids dal chantun  	3.3. Bains culturals movibels 	Art. 30 Obligaziuns da las proprietarias e dals proprietaris 	Art. 31 Dretg d'acquist dal chantun 	Art. 32 Obligaziuns dal chantun e da las vischnancas  	3.4. Lieus da chats e chats archeologics 	Art. 33 Lieus da chats archeologics 	Art. 34 Exchavaziuns archeologicas 	Art. 35 Obligaziun da tolerar 	Art. 36 Proprietad da chats archeologics   	4. Disposiziuns finanzialas 	Art. 37 Contribuziuns chantunalas 1. mesiras da la protecziun da la cuntrada e da la natira 	Art. 38 2. parcs 	Art. 39 3. mesiras da la protecziun da la patria 	Art. 40 4. perscrutaziun, lavur da publicitad 	Art. 41 Finanziaziun  	5. Protecziun giuridica 	Art. 42 Proceduras da meds legals  	6. Disposiziuns penalas e restabiliment dal stadi legal 	Art. 43 Violaziun dal dretg chantunal 1. surpassaments 	Art. 44 2. relaziuns da substituziun 	Art. 45 Autoritad cumpetenta / procedura 	Art. 46 Confiscaziun 	Art. 47 Restabiliment dal stadi legal  	7. Disposiziuns finalas 	Art. 48 Aboliziun dal dretg vertent 	Art. 49 Midada dal dretg vertent) 	Art. 50 * Aboliziun dal fond per la protecziun da la natira e da la patria 	Art. 51 Referendum ed entrada en vigur   		2018-06-06T11:59:01+0200 	"7001 Chur" 	"Gesetzessammlung Kanton Graubünden"

element: Art. 41 al. 3

element: Art. 50

element: Art. 17a


canton: gr

abbreviation: ONPGR

pdf_content: 496.100 - Ordinaziun chantunala davart la protecziun da la natira e da la patria (ONPGR)    496.100   Ordinaziun chantunala davart la protecziun da la natira e  da la patria (ONPGR)  dals 18-04-2011 (versiun dals 01-07-2020)  sa basond sin l'art. 45 da la constituziun chantunala1)  relaschada da la regenza ils 18 d'avrigl 2011  1. Disposiziuns generalas  Art.  1 Cumpetenza 1 Il  departament  cumpetent  per  la  protecziun  da  la  natira  e  da  la  patria  è  il   departament d'educaziun, cultura e protecziun da l'ambient (departament). 2 Ils posts spezialisads cumpetents èn: a) l'uffizi per la natira e l'ambient per il sectur da la protecziun da la cuntrada e    da la natira; b) l'uffizi  da  cultura  per  il  sectur  da  la  protecziun  da  monuments  e  da   l'archeologia. 3 L'Uffizi  per  la  natira  e  l'ambient  e  l'Uffizi  d'agricultura  e  da  geoinfurmaziun  fixeschan las directivas e las instrucziuns per projects da colliaziun e per contracts  da cultivaziun. En il sectur da la protecziun dals biotops e da las spezias tenor dretg   federal è l'Uffizi per la natira e l'ambient responsabel per las prescripziuns davart il   cuntegn e per la controlla ch'ellas vegnian realisadas en ils projects da colliaziun.  Cun agid da controllas  casualas  controllescha el  en quest  sectur  ils  contracts  da  cultivaziun  da  las  surfatschas  da  promoziun  da  la  biodiversitad  dal  stgalim  da  qualitad 2 e da la colliaziun ed è cumpetent per controllar l'efficacitad da questas   mesiras. *  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   496.100    Art.  2 Cumissiun per la protecziun da la natira e da la patria 1 La presidenta  u  il  president  sco er  las  commembras ed  ils  commembers  da  la   cumissiun  per  la  protecziun  da  la  natira  e  da  la  patria  vegnan  tschernids  da  la   regenza  per  ina  perioda  d'uffizi  da  4  onns.  La  cumissiun  sa  cumpona  da  maximalmain nov commembras e commembers. 2 Tar la cumposiziun da la cumissiun ston vegnir resguardads ils differents champs  d'incumbensas tenor l'artitgel 1 da la lescha chantunala davart la protecziun da la  natira e da la patria1). 3 La cumissiun vegn convocada da la presidenta u dal president, sch'igl è avant maun  ina dumonda d'in departament u d'ina vischnanca u sche las fatschentas pretendan  quai. Il secretariat vegn manà da la tgira chantunala da monuments. 4 Sche la cumissiun vegn consultada d'ina vischnanca per in'expertisa, po ella metter   a quint sias expensas a la vischnanca. Per scuntrar ils custs per las commembras e  per ils commembers da la cumissiun valan las tariffas tenor las disposiziuns da la   lescha dal persunal per collavuraturas e per collavuraturs en uffizi accessoric.  Art.  3 Inventaris 1 En il  rom da l'exposiziun publica d'inventaris novs sco er da lur actualisaziuns   vegnan infurmads ultra da las proprietarias e dals proprietaris da bains immobigliars  pertutgads  er  las  retschavidras  ed  ils  retschaviders  dal  dretg  da  construcziun  pertutgads. 2 Ils inventaris chantunals pon vegnir actualisads dals posts chantunals spezialisads  en  il  rom  da  proceduras  d'approvaziun  u  da  permissiun,  sche  la  procedura  correspunda a las prescripziuns da l'artitgel 4 alinea 1 e da l'artitgel 5 da la Lescha  chantunala davart la protecziun da la natira e da la patria2) e sche la decisiun da  l'autoritad  cumpetenta  ha per  consequenza  che  objects  da  l'inventari  ston  vegnir  midads. * 3 La Regenza po relaschar directivas per l'actualisaziun ordinaria e per l'actualisaziun  simplifitgada tenor l'artitgel 2 dals inventaris chantunals. *  2. Protecziun da la cuntrada e da la natira  2.1. PROTECZIUN DA LA CUNTRADA  Art.  4 Prestaziun cumpensatorica 1 L'autezza da la taxa da cumpensaziun vegn eruida a maun da las directivas da la  regenza.  1) DG 496.000 2) DG 496.000  2    https://www.gr-lex.gr.ch/data/496.000/rm https://www.gr-lex.gr.ch/data/496.000/rm    496.100   2 L'autezza  da  la  taxa  da  cumpensaziun  correspunda  a  la  media  dals  custs  d'ina  cumpensaziun reala equivalenta. 3 La taxa da cumpensaziun vegn attribuida ad ina finanziaziun speziala en il senn  d'in fond per la protecziun da biotops e da la cuntrada. *  Art.  5 Reducziun u deliberaziun da l'obligaziun da prestar ina  cumpensaziun  1 Dumondas  da  reducziun  u  da  deliberaziun  da  l'obligaziun  da  prestar  ina  cumpensaziun en cas d'intervenziuns en cuntradas ch'èn protegidas dal chantun ston  vegnir inoltradas al post spezialisà. 2 Il post spezialisà examinescha las dumondas e fa ina proposta a la regenza. 3 La  dumonda  vegn  acceptada,  sch'i  po  vegnir  cumprovà  che  da  vart  da  las  chaschunadras e dals chaschunaders da l'intervenziun èn – sin basa facultativa –  vegnidas fatgas prestaziuns ils ultims 10 onns a favur da la cuntrada che cuvran per  part u dal tuttafatg la summa da l'obligaziun da cumpensaziun.  Art.  6 Utilisaziun da la taxa da cumpensaziun 1 La  taxa  da  cumpensaziun  vegn  duvrada  per  mesiras  da  revalitaziun  che  han  grondas  consequenzas  per  la  cuntrada.  Ils  meds  finanzials  vegnan  duvrads  –  uschenavant che quai è pussaivel – en la medema regiun. 2 Dumondas per deliberar meds finanzials per mesiras da cumpensaziun ston vegnir  drizzadas al post spezialisà. 3 Il post spezialisà examinescha las dumondas entradas. La cumpetenza per conceder  meds finanzials sa drizza tenor l'artitgel 21. *  2.2. PROTECZIUN DA LA NATIRA  2.2.1. Protecziun dals biotops  Art.  7 Prestaziun cumpensatorica 1 L'autezza da la taxa da cumpensaziun vegn eruida a maun da las directivas da la  regenza. 2 En  cas  d'intervenziuns  en  biotops  da  guaud  rars  vegn  l'autezza  da  la  taxa  da  cumpensaziun eruida tenor la basa da l'uffizi forestal. 3 L'autezza  da  la  taxa  da  cumpensaziun  correspunda  a  la  media  dals  custs  d'ina  cumpensaziun reala equivalenta. 4 La taxa da cumpensaziun vegn attribuida ad ina finanziaziun speziala en il senn  d'in fond per la protecziun da biotops e da la cuntrada. *   3     496.100    Art.  8 Utilisaziun da la taxa da cumpensaziun 1 La taxa da cumpensaziun vegn duvrada per projects per acquistar da nov, per refar  e  per  augmentar  la  valur  da biotops ch'èn degns da vegnir  protegids inclusiv la   projectaziun e l'acquist da terren. Uschenavant che quai è pussaivel vegnan ils meds  finanzials duvrads en la medema regiun, ed en quest connex vegnan las surfatschas   cun cultura alternanta tractadas cun quità. 2 Dumondas per deliberar meds finanzials per mesiras da cumpensaziun ston vegnir  drizzadas al post spezialisà. 3 Il post spezialisà examinescha las dumondas entradas. La cumpetenza per conceder  meds finanzials sa drizza tenor l'artitgel 21. *  Art.  9 Saivs vivas e chagliom 1 Sco  saivs  vivas  u  sco  chagliom  valan  populaziuns  da  guaud  che  n'èn  betg  suttamessas a la legislaziun forestala e che consistan da chaglias e da bostgs, ch'èn  almain 5 onns vegls, per gronda part indigens e dal lieu. Ultra da quai han questas  populaziuns da guaud ina surfatscha surcreschida d'almain 30 m² u ina lunghezza  d'almain 10 m. * 2 La  surfatscha  da  las  saivs  vivas  e  dal  chagliom vegn furmada  da  la  lingia  da  colliaziun dal center dal tschep al center dal tschep dals bostgs a l'ur da mintga vart u  – en cas da chaglias – dal center da la chaglia (surfatscha, nua che questas plantas   creschan) e supplementarmain d'ina strivla d'ina ladezza da 2 m (ur da la saiv viva).  La  dimensiun  da  la  surfatscha  da  las  saivs  vivas  e  dal  chagliom  sco  er  lur   cumpensaziun vegnan eruidas tenor l'agiunta 1. 3 La tgira da las saivs vivas e dal chagliom vegn fatga en enclegientscha e tenor las  ordinaziuns  dal  servetsch  forestal  cumpetent.  En  il  rom  da  sias  incumbensas  suveranas controllescha quel, co che la tgira da las saivs vivas vegn prestada.  2.2.2. Protecziun da las spezias  Art.  10 Plantas ed animals protegids en il chantun 1 Supplementarmain a las plantas ed als animals ch'èn protegids tras il dretg federal   èn protegidas sin il territori dal chantun Grischun tut las spezias ch'èn menziunadas  en l'agiunta 2.  Art.  11 Territori da protecziun da las plantas e dals bulieus 1 Zavrond  territoris  da  protecziun  da  las  plantas  e  dals  bulieus  procuran  las  vischnancas  per  ina  cooperaziun  adequata  da  la  populaziun  sco  er  da  las  proprietarias e dals proprietaris da bains immobigliars.  Art.  12 Rimnar bulieus 1 En territoris per la protecziun dals bulieus èsi scumandà da rimnar bulieus. *  4       496.100   2 Dal  1.  fin  e  cun il  10.  di  da mintga mais  èsi  scumandà da rimnar  bulieus.  Ils   ulteriurs dis dastgan vegnir rimnads maximalmain 2 kg bulieus per persuna e per di. 3 Igl è scumandà da rimnar bulieus en gruppas da passa 3 persunas. Exceptà da quest  scumond èn famiglias. * 4 I n'è betg admess da duvrar rastels, zappins ed auters guaffens per rimnar bulieus  sco er da destruir aposta bulieus. 5 Per intents scientifics u per intents da scolaziun po il post spezialisà permetter en   cas singuls excepziuns dals scumonds e da las restricziuns tenor ils alineas 1 fin 3. *  Art.  13 Surveglianza 1 Ils organs da la polizia, dal servetsch forestal, da la surveglianza da chatscha e da   pestga sco er las survegliadras ed ils survegliaders auxiliars per la protecziun da las  plantas e dals bulieus surveglian che las disposiziuns davart  la protecziun da las  plantas e dals bulieus vegnian observadas. 2 Las survegliadras ed ils survegliaders auxiliars per la protecziun da las plantas e   dals bulieus vegnan tschernids dal departament mintgamai per ina perioda da 4 onns.  Per exequir lur activitad envers terzas persunas han ellas ed els la posiziun d'ina  collavuratura  chantunala  u  d'in  collavuratur  chantunal  en  uffizi  accessoric  e  survegnan in document da legitimaziun dal departament.  3. Protecziun da la patria  3.1. TGIRA DA MONUMENTS  Art.  14 Inventari chantunal dals edifizis 1 Cun  far  l'inventari  chantunal  dals  edifizis  e  dals  stabiliments  degns  da  vegnir  protegids  vegnan  resguardads  ils  inventaris  ed  ils  plans  secturials  da  la  confederaziun,  ils  plans  directivs  ed  ils  plans  d'utilisaziun  dal  chantun  e  da  las  vischnancas sco er ulteriuras basas. 2 L'inventari po vegnir consultà tar la tgira chantunala da monuments.  Art.  15 Mesiras da protecziun definitivas 1 Suenter  che  mesiras  da  protecziun  preventivas  èn  vegnidas  ordinadas,  sto  l'autoritad cumpetenta relaschar entaifer 3 mais mesiras da protecziun definitivas en  il senn da l'artitgel 26 da la lescha chantunala davart la protecziun da la natira e da la   patria. 2 Las  mesiras  da  protecziun  preventivas  daventan  obsoletas,  sch'i  vegn  desistì   entaifer quest termin d'ordinar mesiras da protecziun definitivas.   5     496.100    3.2. EXCHAVAZIUNS ARCHEOLOGICAS  Art.  16 Exchavaziuns archeologicas 1 Il post spezialisà po permetter a terzas persunas da far exchavaziuns archeologicas,   sch'ina execuziun adequata è garantida. 2 L'utilisaziun  da  detecturs  da  metal  tras  terzas  persunas  per  tschertgar  objects   archeologics supponids basegna la permissiun dal post spezialisà.  4. Contribuziuns chantunalas  Art.  17 Dumondas 1 Dumondas da contribuziun ston vegnir inoltradas tar il post spezialisà cumpetent   ensemen cun ils documents necessaris, e quai avant che cumenzar cun eventualas  lavurs u mesiras. 2 Las  lavurs  e  las  mesiras  dastgan  vegnir  prendidas  per  mauns  pir  suenter  che  l'autoritad cumpetenta ha decidì en la dumonda da contribuziun. 3 En  cas  urgents  po  l'autoritad  ch'è  cumpetenta  per  conceder  la  contribuziun  permetter da cumenzar pli baud cun las lavurs. Questa permissiun na dat nagin dretg  da survegnir la contribuziun.  Art.  18 Midadas essenzialas 1 Midadas  essenzialas  da  projects,  per  ils  quals  igl  èn  vegnidas  garantidas  contribuziuns, sco er midadas che pon avair per consequenza in'adattaziun da las  contribuziuns, ston vegnir annunziadas al post spezialisà avant che cumenzar cun las  lavurs. 2 Per in'adattaziun da la garanzia da contribuziun sto vegnir inoltrada ina dumonda  correspundenta.  Art.  19 Perdita dal dretg da survegnir ina contribuziun 1 La concessiun da contribuziuns croda, sche lavurs u mesiras vegnan cumenzadas  avant che la contribuziun è vegnida garantida u sche midadas essenzialas dal project   che vegnan fatgas durant la realisaziun n'èn betg vegnidas permessas ordavant da  l'autoritad ch'è cumpetenta per conceder contribuziuns.  Art.  20 Expertisa 1 Ils posts spezialisads cumpetents suttamettan dumondas per contribuziuns da passa  200 000 francs a la cumissiun chantunala per la protecziun da la natira e da la patria.  6       496.100   Art.  21 Cumpetenza 1 Ils  posts  spezialisads  cumpetents  èn  legitimads  da  conceder  contribuziuns  fin  50 000 francs per dumonda. 2 Contribuziuns fin 300 000 francs per dumonda vegnan concedidas dal departament. 3 Per conceder contribuziuns che surpassan quella summa è cumpetenta la regenza.  Art.  22 Calculaziun da las contribuziuns 1. mesiras da la protecziun da la cuntrada e da la natira  1 L'autezza da la contribuziun chantunala sco er ils detagls da sia concessiun vegnan  reglads cun ina disposiziun u en il rom d'ina cunvegna da prestaziun. 2 Sco custs imputabels valan quellas expensas che stattan en in connex direct cun las  stentas da la protecziun da la natira e da la cuntrada.  Art.  23 2. parcs 1 La contribuziun chantunala per in project da parc è limitada a maximalmain 100   pertschient da la contribuziun federala. 2 Ina  contribuziun  chantunala  vegn  concedida  mo,  sche  las  vischnancas,  da  las  qualas il territori fa part dal parc, sa participeschan en moda adequata vi dals custs. 3 L'autezza da la contribuziun chantunala sco er ils detagls da sia concessiun vegnan  reglads en il rom d'ina cunvegna da prestaziun cun l'instituziun ch'è responsabla per  il parc.  Art.  24 3. mesiras da la protecziun da la patria a) custs dal mantegniment  1 Las contribuziuns chantunalas  als  custs  imputabels  per  il  mantegniment,  per  la  reparaziun e per la tgira da monuments architectonics degns da vegnir protegids   importan: a) 15 pertschient per edifizis publics; b) 20 pertschient per edifizis privats; c) fin  35  pertschient  per  mesiras  cun  custs  spezialmain  gronds  inclusiv  las   mesiras per la protecziun dal maletg dal vitg. 2 Las contribuziuns èn limitadas a 300 000 francs per object. En cas extraordinaris  po la regenza conceder contribuziuns pli autas. 3 Sco  custs  imputabels  valan  quellas  expensas  che  resultan  directamain  per  il  mantegniment, per la reparaziun u per la tgira dal monument architectonic degn da  vegnir protegì.  Art.  25 b) custs da l'acquist 1 La contribuziun chantunala a l'acquist d'edifizis ch'èn degns da vegnir protegids e  che han ina impurtanza naziunala importa maximalmain 20 pertschient dal pretsch  da cumpra da l'object stimà uffizialmain.   7     496.100    Art.  26 c) lieus da chats archeologics 1 La contribuziun chantunala als custs per mantegnair e per reparar lieus da chats   archeologics importa maximalmain 35 pertschient dals custs imputabels. 2 Las contribuziuns èn limitadas a 300 000 francs per object. En cas extraordinaris  po la regenza conceder contribuziuns pli autas. 3 La  contribuziun  chantunala  a  l'acquist  da  lieus  da  chats  archeologics  importa   maximalmain 50 pertschient da la valur da stimaziun uffiziala dal bain immobigliar.  Art.  27 4. perscrutaziun, lavur da publicitad 1 A projects da perscrutaziun vegnan pajadas contribuziuns chantunalas mo, sche lur  resultats laschan spetgar in niz concret per l'execuziun da la lescha chantunala davart  la protecziun da la natira e da la patria. Imputabels èn ils custs per la lavur al lieu e   per sia evaluaziun. 2 Las contribuziuns chantunalas  a  projects  da perscrutaziun sco er  a  mesiras  per   sensibilisar la publicitad per ils fatgs da la protecziun da la natira e da la patria  importan maximalmain 35 pertschient dals custs imputabels. 3 Las contribuziuns chantunalas a projects da perscrutaziun vegnan per regla fixadas  sin basa da las pussaivladads finanzialas da las petentas e dals petents sco er sin basa  da prestaziuns da las  vischnancas sco er  d'autras  corporaziuns da dretg public  e  d'instituziuns.  Art.  28 Cundiziuns e pretensiuns 1 La  garanzia  d'ina  contribuziun  per  in  object  vegn  per  regla  colliada  cun  las   suandantas cundiziuns e pretensiuns: a) l'object  sto  vegnir  mantegnì  en  in  stadi  che  correspunda  a  l'intent  da  la   contribuziun; b) midadas  dal  stadi  da  l'object  basegnan  l'approvaziun  dal  post  spezialisà   cumpetent; c) las directivas dal post spezialisà cumpetent ston vegnir observadas; d) objects, als quals vegnan pajadas contribuziuns da passa 25 000 francs, ston   vegnir  mess  sut  protecziun.  Sch'els  vegnan  mess  sut  protecziun,  sto  quai  vegnir remartgà en il register funsil sco restricziun da la proprietad da dretg  public.  Art.  29 Pajament 1 La contribuziun vegn pajada pir suenter la collaudaziun da las lavurs. 2 Tar projects pli gronds pon vegnir fatgs pajaments a quint u en ratas a norma dal   progress dal project. 3 Il pajament final vegn fatg suenter ch'il rendaquint final è vegnì controllà e suenter   ch'ina documentaziun professiunala è vegnida furnida.  8       496.100   5. Disposiziuns penalas  Art.  30 Procedura da multas disciplinaras tenor il dretg chantunal 1. princip *  1 Surpassaments da las disposiziuns chantunalas da la protecziun dals bulieus e da  las plantas pon vegnir chastiads en ina procedura da multas disciplinaras a norma da   la lescha introductiva tar il cudesch da procedura penala svizzer (LItCPP) dals 16 da  zercladur 20101). * 2 Ils imports da las multas èn inditgads en l'agiunta 3. *  Art.  31 2. organs cumpetents 1 Autorisads d'incassar multas disciplinaras èn ils organs da la polizia, dal servetsch  forestal,  da la surveglianza da chatscha e da pestga, da las guardias federalas da  cunfin sco er las survegliadras ed ils survegliaders auxiliars per la protecziun da las  plantas e dals bulieus. *  Art.  32 3. refusa e denunzia 1 Ils organs cumpetents èn obligads da communitgar a la delinquenta u al delinquent   ch'ella u el possia refusar la procedura da multas disciplinaras. 2 Sche la delinquenta u il  delinquent refusa la procedura da multas disciplinaras,   vegn exequida la procedura penala davant autoritads administrativas.  Art.  33 4. pajament 1 La delinquenta u il delinquent po pajar la multa immediatamain u entaifer 30 dis. 2 Sche la multa vegn pajada immediatamain, vegn emessa ina quittanza. 3 Sche la delinquenta u il delinquent na paja betg immediatamain la multa, survegn  ella u el in temp da ponderaziun da 30 dis a partir da la facturaziun. Sch'il quint vegn   pajà entaifer quest termin,  sto il  formular da multas emplenì vegnir destruì.  Cas   cuntrari sto vegnir iniziada la procedura penala davant autoritads administrativas.  Art.  34 5. formulars 1 Ils formulars en la procedura da multas disciplinaras ston cuntegnair almain las  indicaziuns tenor l'agiunta 4.  Art.  34a * Procedura da multas disciplinaras tenor il dretg federal 1 Ils organs designads en l'artitgel 31 èn cumpetents per incassar multas disciplinaras   tenor la legislaziun federala davart las multas disciplinaras2).  1) DG 350.100 2) CS 741.03; CS 741.031   9   http://db.clex.ch/link/Bund/741.031/rm http://db.clex.ch/link/Bund/741.03/rm https://www.gr-lex.gr.ch/data/350.100/rm   496.100    2 La procedura sa drizza tenor la lescha federala davart las multas disciplinaras3).  6. Disposiziuns finalas  Art.  35 Aboliziun dal dretg vertent 1 Cun l'entrada en vigur da questa ordinaziun vegnan abolids ils suandants relaschs: a) disposiziuns executivas tar l'ordinaziun davart la protecziun da la natira e da la    patria dals 16 da december 19853); b) ordinaziun davart la protecziun dals bulieus (OPB) dals 9 da december 19964); c) reglament per las survegliadras e per ils survegliaders auxiliars en servetsch   da la protecziun da las plantas e dals bulieus dals 7 da fanadur 19755); d) reglament per pajar contribuziuns a las mesiras per la protecziun da la natira e   da la patria dals 19 da favrer 19916).  Art.  36 Entrada en vigur 1 Questa  ordinaziun  entra  en  vigur  ensemen  cun  lescha  chantunala  davart  la  protecziun da la natira e da la patria (LNPGR)7).  3) CS 741.03 3) CUL 1985, 1587 4) CUL 1996, 3786 5) CUL 1975, 849 6) CUL 1991, 2747 7) 1. da matg 2011  10    http://db.clex.ch/link/Bund/741.03/rm    496.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-04-2011 01-05-2011 relasch emprima versiun - 05-07-2011 01-08-2011 Art. 12 al. 1 midada - 05-07-2011 01-08-2011 Art. 12 al. 3 midada - 05-07-2011 01-08-2011 Art. 12 al. 5 integraziun - 25-09-2012 01-12-2012 Art. 4 al. 3 midada - 25-09-2012 01-12-2012 Art. 6 al. 3 midada - 25-09-2012 01-12-2012 Art. 7 al. 4 midada - 25-09-2012 01-12-2012 Art. 8 al. 3 midada - 10-12-2019 01-01-2020 Art. 30 midada dal titel 2019-030 10-12-2019 01-01-2020 Art. 30 al. 1 midada 2019-030 10-12-2019 01-01-2020 Art. 30 al. 2 midada 2019-030 10-12-2019 01-01-2020 Art. 31 al. 1 midada 2019-030 10-12-2019 01-01-2020 Art. 34a integraziun 2019-030 10-12-2019 01-01-2020 Agiunta 3 midada dal num e dal   cuntegn 2019-030  30-06-2020 01-07-2020 Art. 1 al. 3 midada 2020-035 30-06-2020 01-07-2020 Art. 3 al. 2 integraziun 2020-035 30-06-2020 01-07-2020 Art. 3 al. 3 integraziun 2020-035 30-06-2020 01-07-2020 Art. 9 al. 1 midada 2020-035   11     496.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-04-2011 01-05-2011 emprima versiun - Art. 1 al. 3 30-06-2020 01-07-2020 midada 2020-035 Art. 3 al. 2 30-06-2020 01-07-2020 integraziun 2020-035 Art. 3 al. 3 30-06-2020 01-07-2020 integraziun 2020-035 Art. 4 al. 3 25-09-2012 01-12-2012 midada - Art. 6 al. 3 25-09-2012 01-12-2012 midada - Art. 7 al. 4 25-09-2012 01-12-2012 midada - Art. 8 al. 3 25-09-2012 01-12-2012 midada - Art. 9 al. 1 30-06-2020 01-07-2020 midada 2020-035 Art. 12 al. 1 05-07-2011 01-08-2011 midada - Art. 12 al. 3 05-07-2011 01-08-2011 midada - Art. 12 al. 5 05-07-2011 01-08-2011 integraziun - Art. 30 10-12-2019 01-01-2020 midada dal titel 2019-030 Art. 30 al. 1 10-12-2019 01-01-2020 midada 2019-030 Art. 30 al. 2 10-12-2019 01-01-2020 midada 2019-030 Art. 31 al. 1 10-12-2019 01-01-2020 midada 2019-030 Art. 34a 10-12-2019 01-01-2020 integraziun 2019-030 Agiunta 3 10-12-2019 01-01-2020 midada dal num e dal   cuntegn 2019-030  12        496.100-A1      Agiunta 1: Saivs vivas e chagliom (art. 9)   (versiun dals 01-12-2012)   1. Mesirar correctamain saivs vivas e chagliom   Saivs vivas e chagliom cumpiglian la surfatscha, nua che questas plantas creschan  inclusiv in ur enturn ed enturn. La surfatscha, nua che questas plantas creschan, vegn  mesirada da la lingia da colliaziun dal center dal tschep al center dal tschep dals  bostgs a l'ur da mintga vart u – en cas da chaglias – dal center da la chaglia e l'ur da  la saiv viva dal perimeter da la surfatscha, nua che questas plantas creschan. Sche la  distanza tranter surfatschas, nua che questas plantas creschan, importa main che 10  m, valan questas surfatschas sco ina surfatscha.  La zona da plimatsch en il senn da l'artitgel 14 alinea 2 litera d da l'ordinaziun  federala davart la protecziun da la natira e da la patria 1) vegn mesirada dal perimeter  da l'ur da la saiv viva. Per regla ha ella ina ladezza da 5 m.         1) CS 451.1     1                                                                       http://www.lexfind.ch/link/Bund/451.1/de   496.100-A1        2. Cumpensaziun reala   Sche saivs vivas e chagliom ston vegnir cumpensads, stoi vegnir dà adatg ch'ina  surfatscha gronda avunda stettia a disposiziun per l'ur da la saiv viva che ha ina  ladezza da 2 m.  Emplantaziuns da cumpensaziun per saivs vivas ston vegnir fatgas cun chaglias  indigenas e dal lieu sco er cun singuls bostgs locals. I ston vegnir duvradas  differentas spezias da chaglias e da bostgs. La part da chaglias cun spinas sto  importar almain 20 pertschient dal chagliom.      2         496.100-A2        1    Agiunta 2: art. 10   (versiun dals 01-12-2012)   1. Glista da las plantas protegidas en il Grischun   num scientific rumantsch   anthericum liliago gilgia-fain   asplenium adulterinum felesch strivlà falsifitgà  asplenium cuneifolium felesch strivlà dal serpentin  campanula thyrsoides brunsina puschlada   cortusa matthioli L. cortusa da Matthioli  cyclamen purpurascens Mill. ciclama europeica   daphne mezereum L. dafna paivretta   draba ladina drava ladina  eriophorum spp. minalvas, tut las spezias  gentiana asclepiadea giansauna da palì  gentiana prostrata giansauna bassa   helleborus viridis  starnidella verda  leontopodium alpinum stailalva   lomatogonium carinthiacum urnatta tschairada  lychnis flos-jovis silena da Jupiter   menyanthes trifoliata traifegl amar  pinguicula L. grassetta  primula auricula L. primula auricla  narcissus narcissa, spezias alvas  pulsatilla montana Rchb. anemona da muntogna (violet stgir)  ranunculus pygmaeus ranunchel nanin   saxifraga cernua fendacrap pendus   scilla bifolia  stailetta blaua  stipa stipa, tut las spezias  swertia perennis taranta  trientalis europaea L. trientala europeica      496.100-A2        2      2. Glista dals animals protegids en il Grischun   num scientific rumantsch   coenonympha tullia egliet grond  erinaceidae erizun  helix pomatia lindorna bella          496.100-A3        1    Agiunta 3: Glista da las multas per surpassaments da las  disposiziuns chantunalas da la protecziun dals bulieus e da  las plantas (art. 30 al. 2)   (versiun dal 1. da schaner 2020)   1. Surpassaments da las disposiziuns da la protecziun dals   bulieus   1.1. Rimnar bulieus en territoris da protecziun dals bulieus 400.–  1.2. Rimnar bulieus durant il temp da schanetg 200.–  1.3. Surpassar la quantitad admessa:   fin 1/2 kg 50.–   fin 1 kg 100.–  fin 2 kg 200.–  fin 3 kg 300.–  fin 4 kg 400.–  fin 5 kg 500.–    Sche la restricziun da la quantitad vegn surpassada per passa 5 kg, inizieschan  ils organs da surveglianza la procedura penala davant autoritads administrativas.   1.4. Rimnar en gruppas da passa 3 persunas  per persuna 100.–   1.5. Duvrar rastels, zappins ed auters guaffens 200.–  1.6. Destruir aposta bulieus 200.–   2. Surpassaments da las disposiziuns da la protecziun da las  plantas   2.1. Cleger, chavar ora e strair ora senza autorisaziun betg dapli che tschintg plantas  en territoris da protecziun da las plantas (art. 21 al. 1 LNPGR1) 400.–   2.2. Cleger, chavar ora, strair ora, manar davent, offrir, vender, cumprar u destruir  senza autorisaziun betg dapli che tschintg plantas selvadias tenor  l'agiunta 2 100.–                                                                     1 DG 496.000     496.100-A3        2        Sch'i vegnan ademplids plirs causals, vegnan las multas cumuladas.      496.100-A4     Agiunta 4: Pretensiuns minimalas per formulars (art. 34)   (versiun dals 01-12-2012)   1. Formulars da multa   Ils formulars da multa ston cuntegnair almain las suandantas indicaziuns:  a) il num, il prenum, la data da naschientscha ed il lieu da domicil da la delinquenta   u dal delinquent;  b) il gener, las uras ed il lieu da la cuntravenziun sco er las cifras respectivas da la   glista da multas;  c) l'import da la multa;   d) l'indicaziun ch'i vegnia exequida la procedura penala davant autoritads   administrativas, sche la multa na vegn betg pajada entaifer 30 dis;  e) la durada dal temp da ponderaziun;  f) la data da la consegna dal formular da multa;  g) la suttascripziun da l'organ da surveglianza.       1     	1. Disposiziuns generalas 	Art. 1 Cumpetenza 	Art. 2 Cumissiun per la protecziun da la natira e da la patria 	Art. 3 Inventaris  	2. Protecziun da la cuntrada e da la natira 	2.1. Protecziun da la cuntrada 	Art. 4 Prestaziun cumpensatorica 	Art. 5 Reducziun u deliberaziun da l'obligaziun da prestar ina cumpensaziun 	Art. 6 Utilisaziun da la taxa da cumpensaziun  	2.2. Protecziun da la natira 	2.2.1. Protecziun dals biotops 	Art. 7 Prestaziun cumpensatorica 	Art. 8 Utilisaziun da la taxa da cumpensaziun 	Art. 9 Saivs vivas e chagliom  	2.2.2. Protecziun da las spezias 	Art. 10 Plantas ed animals protegids en il chantun 	Art. 11 Territori da protecziun da las plantas e dals bulieus 	Art. 12 Rimnar bulieus 	Art. 13 Surveglianza    	3. Protecziun da la patria 	3.1. Tgira da monuments 	Art. 14 Inventari chantunal dals edifizis 	Art. 15 Mesiras da protecziun definitivas  	3.2. Exchavaziuns archeologicas 	Art. 16 Exchavaziuns archeologicas   	4. Contribuziuns chantunalas 	Art. 17 Dumondas 	Art. 18 Midadas essenzialas 	Art. 19 Perdita dal dretg da survegnir ina contribuziun 	Art. 20 Expertisa 	Art. 21 Cumpetenza 	Art. 22 Calculaziun da las contribuziuns 1. mesiras da la protecziun da la cuntrada e da la natira 	Art. 23 2. parcs 	Art. 24 3. mesiras da la protecziun da la patria a) custs dal mantegniment 	Art. 25 b) custs da l'acquist 	Art. 26 c) lieus da chats archeologics 	Art. 27 4. perscrutaziun, lavur da publicitad 	Art. 28 Cundiziuns e pretensiuns 	Art. 29 Pajament  	5. Disposiziuns penalas 	Art. 30 Procedura da multas disciplinaras tenor il dretg chantunal 1. princip * 	Art. 31 2. organs cumpetents 	Art. 32 3. refusa e denunzia 	Art. 33 4. pajament 	Art. 34 5. formulars 	Art. 34a * Procedura da multas disciplinaras tenor il dretg federal  	6. Disposiziuns finalas 	Art. 35 Aboliziun dal dretg vertent 	Art. 36 Entrada en vigur   		2021-09-23T18:33:15+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart la protecziun da la cuntrada dals lais en Engiadin'ota    496.150   Ordinaziun davart la protecziun da la cuntrada dals lais en  Engiadin'ota  dals 02-06-1972 (versiun dals 02-06-1972)  sa basond sin l'art. 139 LItCCS1)  relaschada dal cussegl grond ils 2 da zercladur 19722)  Art.  1 Mesiras provisoricas 1. cuntegn  1 Fin a l'entrada en vigur da las mesiras definitivas per proteger la cuntrada dals lais  en Engiadin'ota vegn ordinà il suandant urden transitoric: a) Il «ulteriur territori communal» ch'è zavrà il mument da l'entrada en vigur da   questa ordinaziun en ils plans da zonas da las vischnancas da San Murezzan,  da  Silvaplauna  e  da  Segl  (inclusiv  la  planira  vers  il  lai  da  Segl)  vegn  determinà  sco  cuntrada  ch'è  degna  da  vegnir  protegida.  Quest  territori  na  dastga betg vegnir  fatg accessibel ni tras mesiras giuridicas ni tras mesiras   tecnicas  (midada  dal  plan da zonas,  averturas,  permissiuns  da colliaziun e  chaussas sumegliantas) per la surbajegiada u per autras mesiras che midan la  cuntrada.  b) Il territori da la vischnanca da Stampa en il sectur da la cuntrada dals lais en  Engiadin'ota vegn designà sco cuntrada ch'è degna da vegnir  protegida. En  quest  territori  na dastgan  betg vegnir  permessas  ni  construcziuns novas  ni  autras  mesiras  che  midan  la  cuntrada.  Resalvadas  restan  mesiras  architectonicas ed autras en tschertas parts dal territori tenor il plan da zonas e   tenor  il  project  da  chanalisaziun  general  sco  er  las  prescripziuns  correspundentas da la vischnanca da Stampa che ston vegnir approvadas da la  regenza  avant  ch'ellas  vegnian  examinadas,  sch'ellas  correspundan  a  las  mesiras da protecziun avisadas ed a las prescripziuns da la confederaziun e dal  chantun  en  quai  che  pertutga  la  protecziun  da  las  auas.  La  regenza  po  permetter edifizis singuls avant che la planisaziun locala entria en vigur, sche  quels  na  difficulteschan  betg  la  planisaziun  locala  en  il  senn  da  questa  ordinaziun.  1) ussa art. 111; DG 210.100 2) M dals 17 d'avrigl 1972, 64; PCG 1972/73, 70, 73  * tabellas da las modificaziuns a la fin dal relasch   1   http://www.gr-lex.gr.ch/data/210.100/rm   496.150    c) La  Val  Fex  (zona  cun  in  statut  spezial  tenor  l'art. 25  da  l'ordinaziun  da  construcziun da Segl) vegn designada sco cuntrada degna da vegnir protegida.  I na dastgan vegnir concedidas naginas permissiuns per edifizis u per autras  mesiras che midan la cuntrada.  d) En  las  zonas  da  quartiers  d'abitar  ed  en  parts  da  la  zona  da  chasas  da  champagna en la planira da Segl (vischnanca da Segl) sco er en ils territoris  perifers  da  la  zona  da  construcziun  da  Surlej  (vischnanca  da  Silvaplauna)  dastgan edifizis e stabiliments vegnir permess mo en il rom d'ina planisaziun  da  quartier.  Quellas  basegnan  l'approvaziun  da  la  regenza.  L'approvaziun  dastga  mo  vegnir  concedida,  sch'ella  correspunda  a  la  finamira  che  vegn  avisada da questa ordinaziun.  2 En litera a) e c) restan resalvads edifizis  che servan a la cultivaziun agricula e  forestala dal territori protegì. Quels basegnan ina permissiun speziala da la regenza.  Art.  2 2. plan da survista 1 La limitaziun da las mesiras tenor l'artitgel 1 resulta dal «plan da survista da las  mesiras  da protecziun provisoricas» ch'è  ina part  integrala  da questa  ordinaziun.   Plinavant  cuntegna  il  plan  las  zonas  da  tegnair  liber  determinadas  da  las  vischnancas.  Art.  3 Mesiras da protecziun da fin ussa 1 Las mesiras da protecziun ch'èn vegnidas prendidas fin ussa da las vischnancas na  dastgan betg vegnir mitigiadas. Quai vala er per territoris protegids cun in contract.  Art.  4 Restricziuns da proprietad ed indemnisaziun 1 Restricziuns da la proprietad da bains immobigliars sin basa da questa ordinaziun  giustifitgeschan  tenor  il  dretg  vertent  in  dretg  d'indemnisaziun,  sch'ellas  correspundan ad ina expropriaziun. 2 Sche l'indemnisaziun na po betg vegnir fixada amicablamain, sto ella vegnir fixada  tenor las disposiziuns da la lescha chantunala d'expropriaziun1). La proprietaria da  bains  immobigliars  pertutgada  u il  proprietari  da bains  immobigliars  pertutgà  po  pretender  dal  president  da  la  cumissiun  speziala  d'expropriaziun  ch'è  vegnida  numnada da la regenza che la procedura vegnia iniziada.  Art.  5 Obligaziun da pajar 1 Il pajament d'indemnisaziuns en il senn da l'artitgel 4 è chaussa da la vischnanca,  en  la  quala  sa  chatta  il  bain  immobigliar  ch'è  engrevgià  cun  restricziuns  da   l'utilisaziun tenor questa ordinaziun.  1) DG 803.100  2    http://www.gr-lex.gr.ch/data/803.100/rm    496.150   Art.  6 Crudada da la restricziun da l'utilisaziun e da l'obligaziun  d'indemnisaziun  1 La  restricziun  da  l'utilisaziun  tenor  questa  ordinaziun  scroda  per  in  bain  immobigliar,  e  las  vischnancas  èn  deliberadas  da  l'obligaziun  da  pajar  tenor  l'artitgel 4, sche las contribuziuns necessarias da la confederaziun, dal chantun, da  vischnancas interessadas e d'organisaziuns privatas na las vegnan betg garantidas  dals organs d'expropriaziun entaifer sis mais dapi la constataziun cun vigur legala da  l'indemnisaziun. 2 La regenza decida davart l'import da las contribuziuns da las vischnancas suenter  avair consultà las vischnancas.  Art.  7 Entrada en vigur 1 Questa ordinaziun entra immediatamain en vigur.   3     496.150    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-06-1972 02-06-1972 relasch emprima versiun -  4       496.150   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-06-1972 02-06-1972 emprima versiun -   5    	Art. 1 Mesiras provisoricas 1. cuntegn 	Art. 2 2. plan da survista 	Art. 3 Mesiras da protecziun da fin ussa 	Art. 4 Restricziuns da proprietad ed indemnisaziun 	Art. 5 Obligaziun da pajar 	Art. 6 Crudada da la restricziun da l'utilisaziun e da l'obligaziun d'indemnisaziun 	Art. 7 Entrada en vigur  		2018-06-06T02:47:29+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun


short: ordinaziun davart il parc naziunal

pdf_content: Ordinaziun davart la protecziun dal parc naziunal svizzer (ordinaziun davart il parc naziunal)    498.200   Ordinaziun davart la protecziun dal parc naziunal svizzer  (ordinaziun davart il parc naziunal)  dals 23-02-1983 (versiun dals 01-01-2011)  sa  basond sin  l'art. 7  da  la  lescha  federala  davart  il  parc  naziunal  svizzer  en  il  chantun Grischun1), sin l'art. 15 da la constituziun chantunala2) e sin l'art. 139 da la  lescha introductiva tar il cudesch civil svizzer3)  relaschada dal cussegl grond ils 23 da favrer 19834)  Art.  1 Dimensiun da la protecziun 1 En il territori fixà tras contract dal parc naziunal svizzer vegn la natira protegida   confurm als contracts che la confederaziun ha fatg cun las vischnancas dal parc e   cun il chantun Grischun, e quai cunzunt da manipulaziuns da l'uman betg nizzaivlas  per l'intent da quest reservat natiral, e l'entira fauna e flora vegn surlaschada a ses  svilup liber e natiral. Igl èn mo permessas intervenziuns che servan directamain al   mantegniment dal parc. 2 Il parc naziunal stat a disposiziun a la perscrutaziun scientifica.  Art.  2 Vias e rutas 1 I  dastga  mo  vegnir  passà  en  il  parc  naziunal  sin  las  suandantas  vias  e  rutas  marcadas en la cuntrada che na dastgan betg vegnir bandunadas: a) S-chanf – A. Purchèr – Val Müschnauns – F. Val Sassa – Chamanna Cluozza, b) Chamanna Cluozza – Valletta – P. Quattervals, c) via auta tras il God Purchèr, d) A. Purchèr – F. Trupchun, e) Muot sainza Bön nà dal vest, f) senda V. Tantermozza fin tar la chamona da la guardia dal parc (Chamanna   1773), g) Zernez – Il Pra – sur Murtaröl u sur il crest (2408) tar p. 2579,  1) CS 454 2) DG 110.100 3) ussa art. 111; DG 210.100 4) M dals 20 da settember 1982, 368, PCG 1982/83, 760  * tabellas da las modificaziuns a la fin dal relasch   1   http://db.clex.ch/link/Bund/454/rm http://www.gr-lex.gr.ch/data/210.100/rm http://www.gr-lex.gr.ch/data/110.100/rm   498.200    h) Zernez – Il Pra – Chamanna Cluozza – sella Murter (2545) – Praspöl via dal  Fuorn (Vallun Chafuol),  i) Praspöl – Plan da l'Acqua – Punt Periv – Punt la Drossa u Punt dal Gall, k) via dal Fuorn Zernez – Il Fuorn – Val Müstair, l) Ova spin – Champlömch – Il Fuorn, m) via dal Fuorn p. 1805 – Grimmels – Champlönch, u Vallun Chafuol p. 1766, n) senda da la via dal Fuorn p. 1805 sur Margun Grimmels tar p.  1766 a la via   dal Fuorn (Valun Chafuol), o) senda per lung da la via dal Fuorn Punt la Drossa – Il Fuorn – Val Chavagl –   Stradin Buffalora (chamona da stradin), p) Il Fuorn u Punt la Drossa – La Schera – A. Buffalora, cun la varianta sur Munt   la Schera, q) Il Fuorn – Stabelchod – p. 2186 – sur l'aut 2308 (plazza da pussar Margunet) –    p. 2328 – Val dal Botsch, r) Il Fuorn – V. dals Botsch – F. Val dal Botsch – (Val Plavna) – Il Foss – Val    Mingèr – Val S-charl, s) * cunfin dal parc naziunal Macun en il nordost dals Lais d'Immez – spartavias    p. 2616 – Fuorcletta da Barcli (p. 2850) – vers il vest sin la cresta tar p. 2945  per lung dal cunfin dal sid dal parc naziunal Macun,  t) * cunfin dal parc naziunal Macun en il nordost dals Lais d'Immez – spartavias   p. 2616 – riva dal sid dal Lai Grond – cunfin dal parc naziunal Macun al piz  dal nord dal Lai Grond.  2 La regenza po midar quest register en enclegientscha cun la cumissiun federala dal   parc naziunal e cun las vischnancas dal parc.  Art.  3 Visita dal parc da giuvenils e da societads 1 Persunas sut 15 onns dastgan passar en il parc mo en accumpagnament da persunas  creschidas. Scolas e gruppas da giuvenils dastgan entrar en il parc mo cun il guid   d'ina manadra responsabla u d'in manader responsabel. 2 Societads e scolas da passa 20 persunas ston s'annunziar tar la direcziun dal parc en  la chasa dal parc naziunal a Zernez avant ch'entrar en l'areal dal parc.  Art.  4 Scumond da chatscha e da pestga 1 Igl è scumandà d'ir a chatscha e da pestgar sin il territori dal parc naziunal.  Art.  5 Auters scumonds 1 Plinavant èsi scumandà en il parc naziunal a) da far in fieu, da bivacar u da passentar l'entira notg sin plazzas da parcar, da   bittar davent, laschar enavos u sutterrar ruments e.u.v.; b) da mazzar, blessar u tschiffar animals da tut las spezias, sco er d'als inquietar   tras far canera, sbragir, rudlar crappa e.u.v.; c) d'allontanar u da donnegiar lieus da gnieu, ovs u cuaditschs;  2       498.200   d) da chavar or, stgarpar or u donnegiar plantas u bulieus, en spezial da cleger  flurs,  da cleger  pumaraida,  da pinar  u da rimnar  laina,  da prender  cun sai  crappa;  e) da laschar pascular muvel; f) da prender cun sai guaffens, utensils da pestga, bischlas da botanisar, pressas   da plantas e.u.v.; g) da prender u da purtar cun sai chauns; h) da registrar films commerzials.  Art.  6 Excepziuns 1 La cumissiun federala dal parc naziunal po conceder excepziuns dals scumonds  dals artitgels 2, 3 e 5. Ella relascha in reglament da chasa per la chasa cun laina   radunda a Cluozza.  Art.  7 Administraziun dal parc 1 Il parc naziunal vegn administrà da la cumissiun federala dal parc naziunal. Quella  executescha las cumpetenzas concedidas ad ella. A las instrucziuns dals organs da la  surveglianza dal parc designads da la cumissiun federala dal parc naziunal sto vegnir   dà suatientscha. 2 La cumissiun federala dal parc naziunal procura che las prescripziuns davart il parc  naziunal vegnian  communitgadas  confurm a l'intent.  Scumonds da chatscha e da  pestga vegnan mintgamai publitgads en las prescripziuns d'utilisaziun da la regenza.  Art.  8 * Disposiziuns penalas 1 Cuntravenziuns  cunter  l'artitgel 2 alinea 1,  l'artitgel 3 alineas 1  e  2,  l'artitgel 4  e  l'artitgel 5 da quest urden dal parc vegnan chastiadas dal departament d'educaziun,  cultura e protecziun da l'ambient cun multa tenor l'artitgel 8 da la lescha federala  davart  il  parc  naziunal  svizzer  en il  chantun Grischun,  uschenavant  che  naginas  autras disposiziuns penalas na vegnan en consideraziun. En cas da bagatella po el   pronunziar in avertiment. * 2 Surpassaments  pon er  vegnir  chastiads  en  la  procedura da multas  disciplinaras  tenor il dretg chantunal. * 3 Ils  organs  da  la  surveglianza  dal  parc  pon  incassar  deposits  da  multa  commensurads – tenor l'artitgel 268 PP – da persunas che han cuntrafatg a l'urden  dal parc. Quels ston vegnir transmess cun la denunzia a l'autoritad cumpetenta. * 4 Ils  organs  da  la  surveglianza  dal  parc  confisceschan  objects,  dals  quals  las   visitadras ed ils visitaders dal parc èn s'appropriads cunter l'urden dal parc. Quests  objects ston vegnir surdads a l'administraziun dal parc.   3     498.200    Art.  9 Entrada en vigur 1 Questa  ordinaziun  entra  en  vigur  il  1.  d'avrigl  1983  suenter  l'approvaziun  dal  cussegl federal1) 2 Cun l'entrada en vigur  da questa ordinaziun vegn abolida l'ordinaziun  davart  la  protecziun dal parc naziunal svizzer dals 30 da november 19612).  1) approvada dal cussegl federal cun il conclus dals 9 da zercladur 1983 2) CUL 1962, 10  4       498.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 23-02-1983 01-04-1983 relasch emprima versiun - 28-02-1995 01-01-1996 Art. 8 revisiun totala - 04-07-2000 01-08-2000 Art. 2 al. 1, s) integraziun - 04-07-2000 01-08-2000 Art. 2 al. 1, t) integraziun - 16-06-2010 01-01-2011 Art. 8 al. 1 midada 2010, 4804 16-06-2010 01-01-2011 Art. 8 al. 2 midada 2010, 4804 16-06-2010 01-01-2011 Art. 8 al. 3 midada 2010, 4804   5     498.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 23-02-1983 01-04-1983 emprima versiun - Art. 2 al. 1, s) 04-07-2000 01-08-2000 integraziun - Art. 2 al. 1, t) 04-07-2000 01-08-2000 integraziun - Art. 8 28-02-1995 01-01-1996 revisiun totala - Art. 8 al. 1 16-06-2010 01-01-2011 midada 2010, 4804 Art. 8 al. 2 16-06-2010 01-01-2011 midada 2010, 4804 Art. 8 al. 3 16-06-2010 01-01-2011 midada 2010, 4804  6     	Art. 1 Dimensiun da la protecziun 	Art. 2 Vias e rutas 	Art. 3 Visita dal parc da giuvenils e da societads 	Art. 4 Scumond da chatscha e da pestga 	Art. 5 Auters scumonds 	Art. 6 Excepziuns 	Art. 7 Administraziun dal parc 	Art. 8 * Disposiziuns penalas 	Art. 9 Entrada en vigur  		2018-06-06T02:47:50+0200 	"7001 Chur" 	"Gesetzessammlung Kanton Graubünden"

element: Art. 8

type: revisiun totala

element: Art. 2 al. 1, s)

type: integraziun

element: Art. 2 al. 1, t)

element: Art. 8 al. 1

type: midada

element: Art. 8 al. 2

element: Art. 8 al. 3


abbreviation: MCOP

pdf_content: Ordinaziun davart l'incassament da multas disciplinaras en cas da cuntravenziuns cunter l'ordinaziun davart il parc naziunal (MCOP)    498.210   Ordinaziun davart l'incassament da multas disciplinaras en  cas da cuntravenziuns cunter l'ordinaziun davart il parc  naziunal (MCOP)  dals 22-05-2012 (versiun dals 01-07-2012)  sa basond sin l'art. 47 da la lescha introductiva tar il cudesch da procedura penala  svizzer1) e  sin  l'art. 8 al. 2  da l'ordinaziun  davart  la  protecziun  dal  parc  naziunal  svizzer2)  relaschada da la regenza ils 22 da matg 2012  Art.  1 Glista da multas 1 Ils causals menziunads en l'agiunta da la glista da multas vegnan chastiads en ina   procedura da multas disciplinaras.  Art.  2 Organs cumpetents 1 Ils organs da la surveglianza dal parc, en spezial las guardianas ed ils guardians dal   parc  sco  er  las  commembras  ed  ils  commembers  da  la  direcziun,  èn  autorisads  d'incassar las multas disciplinaras.  Art.  3 Execuziun, directivas 1 Per exequir e per relaschar las directivas necessarias è cumpetent l'uffizi.  Art.  4 Entrada en vigur 1 Questa ordinaziun entra en vigur il 1. da fanadur 2012.  1) DG 350.100 2) DG 498.200  * tabellas da las modificaziuns a la fin dal relasch   1   http://www.gr-lex.gr.ch/data/350.100/rm http://www.gr-lex.gr.ch/data/498.200/rm   498.210    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-05-2012 01-07-2012 relasch emprima versiun -  2       498.210   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-05-2012 01-07-2012 emprima versiun -   3      498.210-A1     Agiunta 1: Glista da las multas en cas da cuntravenziuns  cunter l'ordinaziun davart il parc naziunal   (versiun dals 01-07-2012)     1.    a) Bandunar las vias e las rutas marcadas (art. 2 al. 1) 250.–  b) Charrar sin las vias e sin las rutas marcadas (art. 2 al. 1) 250.–     2.    a) Visita dal parc da scolas e da gruppas da giuvenils senza guid (art. 3  al. 1) 100.–   b) Visita dal parc da societads e da scolas da passa 20 persunas senza  annunzia (art. 3 al. 2) 100.–     3. Inobservanza dal scumond da pestgar (art. 4) 300.–    4. Inobservanza d'auters scumonds   a) far fieu (art. 5 lit. a) 300.–  b) bivacar (art. 5 lit. a) 200.–  c) passentar l'entira notg (da las 22.00 fin a las 5.00) sin plazzas da   parcar (art. 5 lit. a) 150.–  d) bittar davent, laschar enavos u sutterrar ruments (art. 5 lit. a) 100.–  e) inquietar animals tras far canera, tras sbragir, tras rudlar crappa   e.u.v. (art. 5 lit. b) 100.–  f) cleger flurs, cleger pumaraida, pinar u rimnar laina, prender cun sai   crappa (art. 5 lit. d) 150.–  g) laschar pascular muvel (art. 5 lit. e) 200.–  h) prender u purtar cun sai chauns (art. 5 lit. g) 200.–  i) registrar films commerzials (art. 5 lit. h) 200.–        1     	Art. 1 Glista da multas 	Art. 2 Organs cumpetents 	Art. 3 Execuziun, directivas 	Art. 4 Entrada en vigur  		2018-06-06T02:48:24+0200 	"7001 Chur" 	"Gesetzessammlung Kanton Graubünden"